Keemilised valguspulgad on kaks üksteise sisse asetatud toru, millest  välimine on valmistatud plastikust ja sisemine õhukesest klaasist. Kummaski torus on erinev vedelik. Pulka painutades puruneb sisemine klaastoru, vedelikud segunevad ning keemilise reaktsiooni tagajärjel hakkab segu läbipaistvas plastiktorus helendama. Valguspulkades sisalduvad keemilised ühendid ei ole mürgised isegi alla neelates, kuid võivad tekitada plekke riietele ja mööblile, kuna sisaldavad värvipigmente. Soojemates tingimustes on keemilise reaktsiooni aeg lühem, kuid intevsiivsem, külmemas aga  pikem ja aeglasem. Saadaval erinevaid värve (lilla, punane, kollane, roheline, roosa, oranž). Pikkus 15 cm, helendavad umbes 10-12 tundi.